Pegasus (tähtkuju)
Pegasus (ladina Pegasus, lühend Peg) on põhjataeva tähtkuju. Pegasus on üks Ptolemaiose Almagestis loetletud 48 tähtkujust. Vanakreeka mütoloogias oli Pegasus tiivuline hobune. Pegasuse tähtkuju katab 1121 ruutkraadi taevast ja on ulatuselt 88 tähtkuju seas 7. kohal. Selle heledaim täht on Enif (ε Pegasi) tähesuurusega 2,38m ja kaugusega 672 valgusaastat. Eesti rahvaastronoomias asus Pegasuses Nelikanda. Eestis on Pegasus aasta läbi nähtav, kuid parim aeg vaatlemiseks on suvi. Pegasuses asuvad massiivne kerasparv M15 ja spiraalgalaktika NGC 7331.